شەفەق نیوز/ سەرۆک کۆمار عراق پرسە و سەرەخوەشی لە خیزانەیل
قوربانییەکان ئاگرەکەی خەسەخانەی ئبین خەتیب کرد، و داوای سزادان خاوەن
کەموکوڕیەیل کرد.
سەرۆک بەرهەم
ساڵح لە بەیاننامەیگ وت: وە دڵەیل پر ژانیگ، لە نزیکەو چەودیری ئەو رووداو
زیاندارە کردیمن ک خەڵکەگەمان لە خەسەخانەی ئبین خەتیب لە بەغداد کەفتنە ناوی، و
چرکە وە چرکە چەودیری ئەو راپۆرتەیلە کەیمن ک پەیوەندی وەوە دیرن.
وتیش؛ پشتگیری لە
بڕیارەیل حکومەت و ئەنجومەن نۆێنەران کەیمن لە گرنگی وازکردن لێکۆڵینەوەیگ کوتپڕ
لە هووکارەیل رووداوەگە و سزادان خاوەن کەموکوڕیەیل، و ئامادەباشی گشت تەقەلایل
ئەرا چارەسەرکەردن زەخمدارەیل ئاگرەگە، و دەسخوەشی لە تیمەیل وەرگری مەدەنی و
خۆبەخشەبل ئەرا رزگارکردن زەخمدارەیل کەیمن.
